OpenLLM-France/wikimedia huggingface dataset:
# Gabriel de Lassaga

Frantzisko Gabriel de Lassaga Ganboa (Lesaka – Nafarroa, 1726ko urriaren 23a - Santa Fe, Argentina, 1791ko urriaren 23a) Nafarroa Garaian jaiotako militar espainiarra eta funtzionaria izan zen. Argentinako Santa Fen etxalde bat izan zuen.

## Biografia

Lesakan jaioa, gurasoak Gabriel Francisco de Lassaga eta Barrenetxe eta Graciosa de Gamboa eta Endara ziren. Gabriel hirugarren semea zen eta San Martin Tourseko elizan bataiatu zuten, abenduaren 5ean. Aita, Lesakako errejidorea, semea militarra izan behar zela erabaki zuen. 1743ko uztailaren 27an bere dokumentazioa Nafarroako Zalditeria Arinan aurkeztu zuen.
1746an Santa Fe hirian zen. Han hainbat aldiz bete zituen kabildoaren karguak, hiriko alkate, prokuradore eta sindiko gisa eta behartsu eta adingabeen defendatzaile gisa. 1759an, Buenos Airesko gobernadore Pedro de Cevallosek antolatutako Chaco Handirako espedizioan parte hartu zuen. Ondoren, mugako gotorlekuetara bidali zuten, eta Chacoko aborigenen aurkako beste lau espediziotan parte hartu zuen. 1794an funtzioen erreleboa eskatu zuen, nahiz eta 1796an Gastañaduy gobernadoreak deitu zuen kontsulta-batzorde bat osatzeko, mugen plan orokor bat ezartzeko.
Perú Garaiko Potosi meatzaritzako jarduerak eskatzen zuen mando-hazkuntzan eta trafikoan aritu zen, eta, horregatik, Peruko Cuzco eta Txileko Santiagora bidaiatu zuen, baina ez zuen dirutza pilatzerik lortu.
Bi aldiz ezkondu zen. Lehenik, Juana de Zibururekin ezkondu zen, Francisco de Ziburu landa-maisuaren alabarekin. 1760an alargundu zen. Bigarren ezkontza Francisca Xabiera Mikaela Etxague Andia eta Gaeterekin, santafesiar familia aberats bateko kidea izan zen; honek ere jatorri euskalduna zuen. Guztira hamaika seme-alaba izan zituzten, Argentinako independentziaren aurrekaria izan zen Maiatzeko Iraultzaren kausa besarkatu zutenak.
Bere bidaien eta bere literatur zaletasunen ondorioz, gutun geografiko ugari metatu zituen, horietako bat, bereziki, Rio de la Platakoa, bere xehetasun-mailagatik, lehen batzarrari eman zitzaiona, Cornelio Saavedra presidenteak berariaz hala eskatuta.
Santa Fen hil zen 17911n.

## Erreferentziak

* ↑ https://www.ellitoral.com/index.php/diarios/2010/11/05/nosotros/NOS-10.html
* ↑ Enrique Udaondo, Diccionario biográfico colonial argentino, Huarpes S.A., Buenos Aires, 1945.

## Kanpo estekak

* (Gaztelaniaz):Lassaga DBpedia webgunean.
* (Gaztelaniaz):Lassagaren oinordekoak Argentinan.
* (Gaztelaniaz):Lassagatarren genealogia.
* Datuak: Q5873643
# Gabriela Agúndez

Gabriela Belem Agúndez García (La Paz, Hego Kalifornia Beherea (Mexiko), 2000ko abuztuaren 4a) jauzietan lehiatzen den kirolari mexikarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko domina eskuratu zuen 10 m-ko plataforma sinkronizatuan, Alejandra Orozco herrikidearekin batera, Txinako bikotearen (urrezkoa) eta AEBkoaren atzetik (zilarrezkoa) sailkatuz.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | 10 m-ko plataforma sinkronizatua, emakumezkoa |

## Erreferentziak

* ↑ «Gabriela Agúndez» olympedia.org 2021-10-31n begiratua. (Ingelesez)
* ↑ «Gabriela Agúndez» Olympics.com 2021-10-31n begiratua (Gaztelaniaz)
* ↑ «Jauziak, 10 m-ko plataforma sinkronizatua, emaitzak 2020» olympedia.org (Ingelesez)

## Kanpo estekak

* Datuak: Q56318517
* Multimedia: Gabriela Agundes / Q56318517
# Gabriela Gómez Abaitua

Gabriela Gómez Abaitua (Gasteiz, 1985 ) euskal ballet-dantzaria da. 2004-2007 urte bitartean Espainiako Compañia Nacional de Danza delakoan dantzaria izan zen.
# Gabriela Bravo

Gabriela Bravo Sanestanislao (El Ráfol de Salem, Valentzia, 1963ko otsailaren 25a) valentziar fiskal eta politikoa da. Valentziako Generalitateko Justizia, Barne eta Administrazio Publikoko sailburua, 2015eko ekainetik. 2008tik 2013ra Botere Judizialaren Kontseilu Nagusiko (CGPJ) kide izan zen.

## Biografia

1963ko otsailaren 25ean jaio zen Rafol de Salemen, Valentziako probintzian. 1986an Zuzenbidean lizentziatu zen Valentziako Unibertsitatean,.

## Lan ibilbidea

1989an sartu zen karrera fiskalean. Cádizen destinoa lortu ondoren, 1991n Valentziako Fiskaltza probintzialera bideratu zen, eta bere jarduera Zigor Jurisdikzio Arruntean (1991-2001), Adingabeen Fiskaltzan (2001-2008) eta Laneko Ezbeharren Atalean (2004-2008) egin zuen. 1991n Fiskalen Batasun Progresistan sartu zen, eta bertan elkarteko Idazkaritza Iraunkorreko kide izendatu zuten 2007an lehendakaritza hartu zuen arte. 2008ko irailean, aho batez eta Botere Judizialaren Kontseilu Nagusiaren bozeramaile izendatu zuten. 2013ko abenduan amaitu zen agintaldia, eta etapa berri bati ekin zion Estatuko Fiskaltza Nagusiko Idazkaritza Teknikoan.
2015eko ekainaren 29an, Justizia, Gobernazio eta Erreforma Demokratikoetako kontseilari izendatu zuten Valentziako Generalitatearen gobernuan, SPV, Compromís eta Podem-en koalizioan, eta Ximo Puig izan buru zuela.
2019an, genero-indarkerian espezializatutako salaketen bulegoa jarri zuen abian, Delituaren Biktimei Laguntzeko Bulegoen Sarearen barruan. Espainian bakarra zen proiektu pilotua izan zen, Conselleriak bultzatua. Gero, Justizia, Barne eta Administrazio Publikoaren eskumenak ditu, Barne Ministerioarekin batera.
Prostituzioa Abolitzeko Valentziako Foroa sortu zuen 2021ean, eta, ordutik, prostituzioaren mugimendu abolizionistaren buru izan da Espainiako erakundeetan.

## Sariak eta aintzatespenak

* 2021ean, “Meritu profesionalaren domina” jaso zuen Gatazketarako Espainiako Bitartekaritza eta Konpontze Eskolak eta Bitartekaritza Egunkariak, Valentziako Erkidegoko bitartekaritza-erregelamenduaren dekretua onartu zuenetik, Kontselleriaren bitartekaritza-arloan egindako lanagatik.

## Erreferentziak

* ↑ Democracia y justicia: del juez legal al juez constitucional. Club Información.
* ↑ Levante-EMV. La valenciana Gabriela Bravo deberá dejar la presidencia de la Unión Progresista de Fiscales. .
* ↑ Ferrandis, Joaquín. (29 de junio de 2015). Puig ficha para el Gobierno valenciano a Gabriela Bravo, exportavoz del CGPJ. ISSN 1134-6582..
* ↑ «OAVD València - OAVD - Generalitat Valenciana» OAVD.
* ↑ Vázquez, C.. (2021-03-02). «La Generalitat valenciana crea un foro que trabajará para abolir la prostitución» El País.
* ↑ Bravo dice que la mediación resolvería más de 5.000 asuntos pendientes en juzgados valencianos y ahorraría 6,4 millones. 20 de abril de 2021.

## Kanpo estekak

* Datuak: Q20746655
* Multimedia: Gabriela Bravo / Q20746655
# Gabriela Calvache

Gabriela Calvache (Ambato; 1977) zuzendari, produktore, gidoilari eta idazle ekuadortarra da.

## Lanak

* Adentro (2021), zuzendaria.
* La mala noche (2019), zuzendria, gidoilaria eta produktorea.
* Asier ETA Biok (2013), produktorea.
* En Espera (2010), zuzendria, gidoilaria eta produktorea.
* Labranza Oculta (2010), zuzendria, gidoilaria eta produktorea.
* Con mi corazón en Yambo (2010), produktorea.
* Impulso (2009), gidoilaria.
* Hay cosas que no se dicen (2006), zuzendria, gidoilaria eta produktorea.
* When clouds clear (2006), produktorea.
* Alerta naranja (2001), zuzendria, gidoilaria eta produktorea.

## Sariak

| Urtea | Saria | Sailkapena | Obra | Emaitza |
| 2020 | Goya Sariak | Film iberoamerikar Onena | La mala noche | Izendatuta |
| 2019 | New York-eko Zinema Jaialdi Latinoa (NY Latino Film Festival, NYLFF) | Nazioarteko Film Onena | La mala noche | Irabazlea |
| 2019 | Minneapoliseko Nazioarteko Zinema Jaialdia | Gorabideko Zuzendari Onena | La mala noche | Irabazlea |
| 2019 | Quitoko Zinema Jaialdi Latinoamerikarra | Publikoaren Saria | La mala noche | Irabazlea |
| 2019 | Guayaquileko Nazioarteko Zinema Jaialdia | Opera Prima Onena | La mala noche | Irabazlea |
| 2014 | Concurso Nacional del Consejo de Cinematografía del Ecuador | Proiektu Zinematogrfikoen Ekoizpen Saria | | Irabazlea |
| 2012 | Kultura Ministerioko Berrehungarren urteurren Domina | Kultura Ministerioko Berrehungarren urteurren Domina | En espera | Irabazlea |

## Erreferentziak

* ↑ (Gaztelaniaz) Espaciadora, La Barra. (2019-06-23). «Gabriela Calvache: “El arte tiene que ser contestatario” - Culturas» La Barra Espaciadora (Noiz kontsultatua: 2024-02-27).
* ↑ (Ingelesez) «Gabriela Calvache | Producer, Writer, Director» IMDb (Noiz kontsultatua: 2024-02-27).
* ↑ «Gabriela Calvache web» gabrielacalvache.com (Noiz kontsultatua: 2024-02-27).
* ↑ «La mala noche » Premios Goya 2024» www.premiosgoya.com (Noiz kontsultatua: 2024-02-27).
* ↑ (Gaztelaniaz) «Gabriela Calvache, directora de 'La Mala Noche', estará en programa de Universal Studios» El Universo 2019-10-10 (Noiz kontsultatua: 2024-02-27).
* ↑ (Ingelesez) «La Mala Noche» 2019 New York Latino Film Festival (Noiz kontsultatua: 2024-02-27).
* ↑ (Gaztelaniaz) «Festival Latinoamericano de Cine de Quito eligió a sus ganadores» El Universo 2019-06-24 (Noiz kontsultatua: 2024-02-27).
* ↑ (Gaztelaniaz) Telégrafo, El. (2019-10-10). «La Mala Noche abre caminos para Gabriela Calvache» El Telégrafo (Noiz kontsultatua: 2024-02-27).
* ↑ «MC entrega Medalla Bicentenario de reconocimiento al talento nacional – Ministerio de Cultura y Patrimonio» www.culturaypatrimonio.gob.ec (Noiz kontsultatua: 2024-02-27).

## Kanpo estekak

* Gabriela Calvache web orri ofiziala.
* Datuak: Q76824551
# Gabriela Guimarães

Gabriela "Gabi" Braga Guimarāes, (Belo Horizonte, Minas Gerais, Brasil, 1994ko maiatzaren 19a), boleibolean lehiatzen den kirolari brasildarra da.
Bi Udako Olinpiar Jokotan dominak eskuratu zituen; Londres 2012an (Londres), urrezkoa, eta, Tokio 2020an (Tokio), berriz, zilarrezkoa, bietan boleibolean; azkena, AEBren atzetik eta Serbiaren aurretik.
Tokion, honako hauek osatzen zuten taldea: Camila Brait, Macris Carneiro, Tandara Caixeta, Ana Beatriz Corrêa, Ana Carolina da Silva, Ana Cristina de Souza, Fernanda Garay, Carol Gattaz, Gabriela Guimarães, Rosamaria Montibeller, Natália Pereira eta Roberta Ratzke-k.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Emakumezkoak, estalia |
| 2024 | Paris Frantzia | 03 ! | Emakumezkoak, estalia |

## Erreferentziak

* ↑ «Gabriela Guimaraes» olympedia.org (Ingelesez)
* ↑ «Gabriela Guimaraes» WorldofVolley-en (Ingelesez)

## Kanpo estekak

* Datuak: Q3094045
* Multimedia: Gabriela Guimarães / Q3094045
# Gabriel de Castilla basea

Gabriel de Castilla basea (gaztelaniaz eta ofizialki: Base Antártica Española Gabriel de Castilla) Espainiak duen estazio antartikoa da, Espainiako Lurreko Armadak kudeatua. Deception uhartean dago, Hego Shetlandetan. Gabriel Gaztelakoa espainiar esploratzailearen izena daraman base honetan gehienez 14 lagun bizi daitezke.
1990ean eraikia, udan, azaroa eta martxo artean, bizi dira bertan eta 1991tik aurrera bertara ailegatzeko Espainiako Itsas Armadaren Hespérides eta BIO Las Palmas itsasontziak erabiltzen dituzte.

## Kanpo estekak

* Webgune ofiziala
* Datuak: Q403020
* Multimedia: Gabriel de Castilla Station / Q403020
# Gabriela Aberastury

Gabriela Aberastury (Buenos Aires, 1943ko otsailaren 11) argentinar margolaria, marrazkilaria, ilustratzailea, hezitzailea, irakaslea eta grabatzailea da. 1980an Marrazketako Sari Nagusia irabazi zuen Argentinako Saloi Nazionalean. 1989an Musika Klasikoko Konex Sarian epaimahaikidea izan zen.

## Jardunbidea

Buenos Airesen jaio zen. Mugimendu teknikarako Sistema Kontzientearen sortzailea izan zen Fedora Aberastury pedagogoaren eta Marcelo Aberasturyren alaba da.
New Yorken hamar urte bizi izan zen eta Alemanian bizi izan zen 1967-70 artean. Azken herrialde horretara urtero Kassel hirian grabaketa irakasle bezala gonbidatuta itzultzen da.
Prilidiano Pueyrredón Arte Ederretako Eskola Nazionalean lizentziatutako irakaslea da. Fondo Nacional de las Artes- ek emandako beka (1966), Pintura eta Grabatuko Kassel beka (Alemania, 1967-70) eta Daad Litografia beka (Alemania, 1990) lortu zituen.
AXA - Tailer litografikoko zuzendaria, Arte Ederretako irakaslea eta Buenos Aireseko Radio Clásica- ko (Argentina) zuzendari artistikoa izan da.
Idazle garrantzitsuen lanen edizioetarako ilustrazioak egin ditu: 16 Poema, André Breton-ena ( 1973 – 4); Alfonsina Storniren antologia ( 1976 – 7); El Bautismo, Miguel Ángel Semán-ena (1982); Jorge Luis Borgesen Ficciones y El Aleph (1986) eta Campo Nuestro, Oliverio Girondorena (1986).
Buenos Airesen bizi eta lan egiten du eta gaur egun Aberastury tailerreko zuzendaria da.

## Erreferentziak

* ↑ Fundación Konex Jurado Premio Konex 1989: Música Clásica.
* ↑ Fundación Konex Biografía abreviada

## Kanpo estekak

* Datuak: Q5873685
# Galar

Galar Iruñerrian izen bereko toki asko izan daiteke:
* Galar: zendea, entitate administratibo historikoa.
* Galar: udalerria.
* Galar: kontzejua, herria.
Deitura euskalduna ere bada:
* Alicia Galar - Ikertzailea.
* Marcela Galar Martínez - Ikertzaile mexikarra.
* José Luis Galar Gimeno - eleberrigile espainiarra.

## Ikus, gainera

* zendea
# Galar (kontzejua)

    Artikulu hau kontzejuari buruzkoa da; udalerria edo zendea gaitzat duena beste hau da: «Galar»
Galar kontzejua Galar udalerriko herria da. 2007ko urtarrilaren 1eko erroldaren arabera, herriak 121 biztanle ditu.

## Demografia eta biztanleria

Galar kontzejuko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 95 | 103 | 102 | 105 | 103 | 113 | 121 | 121 |

## Kanpo estekak

* Galar Zendeako webgunea (Gaztelaniaz)
* Datuak: Q5874061
* Multimedia: Galar (kontzejua) / Q5874061
# Galar (zendea)

    Artikulu hau zendea historikoari buruzkoa da; udalerria edo kontzejua gaitzat duena beste hau da: «Galar»
Galar Euskal Herriko zendea bat da, Nafarroa Garaia lurraldean kokatuta. Iruñeko merindadean eta Iruñerria eskualdeko Metropolialdea azpieskualdean dago, Iruñea hiriburutik 8,4 kilometrora. Altuera 408 eta 1034 metro artekoa da, eta 50,24 km²-ko azalera hartzen du. biztanle zituen.
Bertako biztanleak galartarrak dira. Herriburua Espartza herria da.
1991z geroztik, Beriain (bere kontzejuarekin) eta Galar udalerrien artean banatuta dago, eta bertan daude gainerako herriak.

## Historia

Urte luzez zendearen mugek izen bereko udalerriarekin bat egiten zuten. Aldiz, 1992an Beriain bereizi egin zen. Horregatik gaur egun bi udalerri horien artean banatuta dago:
* Beriain.
* Galar: beste herri guztiak biltzen dituena, hau da Arlegi, Espartza, Ezkirotz, Galar, Getze, Olatz Nagusia, Subitza (denak "lekuak"), Barbatain ("etxaldea") eta Cordobilla.

## Oharrak

* ↑ /galáɾ/ ahoskatua (laguntza) Azentua: zorrotza bigarren silaban

## Erreferentziak

* Jose Maria Jimeno Jurio (zuzendaria), Nafarroako toponimia eta mapagintza. XXXV, Iruñea, 1996. ISBN 84-235-1505-2.
* ↑ Euskal Herriari Begira. Udalbiltza.
* ↑ Nafarroako Gobernua. (2018). Nafarroako Datu Soziolinguistikoak. Euskarabidea, 50-55 or..
* ↑ Euskaltzaindia. 155. araua: Nafarroako udal izendegia. .

## Ikus, gainera

* zendea
* Ibarrak (Iruñerria)
* Iruñeko merindadea
* Nafarroa Garaia

## Kanpo estekak

* Datuak: Q61068849
# Galapagoetako plaka

Galapagoetako plaka, mikroplaka tektoniko bat da, Ozeano Barearen ekialdean dagoena, Mexikotik hegoaldera eta Ekuadorren mendebaldean. Galapago uharteak ez daude plakan bertan, baizik eta ekialderago. Galagoetako plakak 0,00036 estereorradianeko hedadura du. Nazca Plakari lotua dago, eta litosfera ozeanikoz osatua dago erabat.
Mugakide ditu Pazifikoko plaka, Nazcako plaka eta Cocosko plaka.
Beste plakekin dituen mugak, Ozeano Bareko Ekialdeko dortsalak eratzen ditu. Galapagoetako uharteetako dortsalak Galapagoetako plakaren aurka talka egiten du.
Galapagoetako plakaren iparraldea dortsal batek banatuta dauka plakaren gainerako eremutik. Zati hori, batzuetan, beste mikroplaka bat dela jotzen da: Galapagoetako iparraldeko plaka.
Galapagoetako plaka, milioi bat urteko, 5,2750º-ko errotazio abiaduran mugitzen da, 09º 40' ipar latitudean eta 79º 69' eki longitudean kokatutako polo baten arabera.

## Kanpo estekak

* Datuak: Q1200979
# Galaperna leun

Galaperna leuna (Lepiota oreadiformis) Agaricaceae familiako onddo espezie bat da. Hobe ez probatzea, oso toxikoak diren Lepiota txikien taldekoa baita.
Sinonimoa: Lepiota laeviogata.

## Deskribapena

Kapela: 2 eta 4 cm bitarteko diametrokoa. Gutxi txigortutako ogiaren azalaren antzeko kolorekoa, ilunagoa erdian, pikortsu samarra, ertz argiagoarekin; gehienetan ezkata nabarmenik gabe.
Orriak: Zuriak eta estu.
Hanka: 2 eta 5 cm bitarteko garaierakoa eta 0,2 eta 0,4 cm bitarteko lodierakoa, zurixka, gutxi nabarmentzen diren girlanda formako eraztun hondarrak izaten ditu.
Haragia: Zurixka, mehea. Usain eta zapore leunak ditu.
Etimologia: Lepiota hitza grezierazko "lepis" "lepidos" eta "oús" eta "otós ear" hitzetatik, kapela esan nahi duena. Ezkatadun kapela duen onddoa.

## Jangarritasuna

Ez da jangarria. Toxikoa den susmoa dago.

### Nahasketa arriskua

Identifikatzea zaila den beste Lepiota txiki batzuekin. Espeziearen ezaugarri bat da kapelan ez duela ezkatarik, nahiz eta ale garatu batzuek azala pixka bat zanbrotua izan dezaketen.

## Sasoia eta lekua

Udazkenean, zelai eta larre irekietan. Gehienetan taldeka. Ez da urria.

### Banaketa eremua

Asia, Europa, Ipar Amerika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 345 or. ISBN 84-404-0530-8..
* ↑ (Gaztelaniaz) Sociedad de Ciencias ARANZADI, Departamento de MICOLOGIA. (2000). Setas del Pais Vasco, del campo a la cocina. Kutxa Fundazioa, 160 or. ISBN 84-7173-372-2..
* ↑ (Gaztelaniaz) Palacios Quintano Daniel. (2014). Disfrutando con las setas.. Leitzaran, Grafikak S.L. Andoain, Gipuzkoa, 318 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 284 or. ISBN 84-282-0253-6 (T.I). ISBN: 84-282-0538-8 (O.C.)..

## Kanpo estekak

* Datuak: Q10671788
* Multimedia: Lepiota oreadiformis / Q10671788
# Galaperna arre-arrosa

Galaperna arre-arrosa (Lepiota brunneoincarnata) Agaricaceae familiako onddo espezie bat da. Parafaloidiano sindromea. Espezie hilgarria.

## Deskribapena

Kapela: 3 eta 5 cm bitarteko diametrokoa, lehenik globo-erdi itxurakoa, gero ganbila eta ondoren zabaldu egiten da; arre-haragi koloretik arre-gorrixkara doana, azala ezkata zentrokideekin urratuta.
Orriak: Zuriak, estu samar.
Hanka: Zurixka goialdean, gainerakoa ezkatatsua, kapelaren kolore berekoa, bi eremuak bereizten dituen eraztun kortiniforme batekin, gaizki bereizten ditu; azkenean ia dena leuna.
Haragia: Zuria, usain ahulekoa.
Etimologia: Lepiota hitza grezierazko "lepis" "lepistós" hitzetatik eta "oús" eta "otós ear" hitzetatik dator, kapela esan nahi duena. Ezkatadun kapela duen onddoa.

## Toxikotasuna

Pozoitsua, hilgarria.

### Nahasketa arriskua

Lepiota kuhneriana delakoarekin. Lepiota fuscovinacea espeziearekin ere bai, honek markatutako tonu arre-ardo kolorekoak ditu.

## Sasoia eta lekua

Udan eta udazkenean; lorategietan edo basoetan. Urrian.

### Banaketa eremua

Itsaso Beltzako eremua, Europa, Ipar Amerika, Txina.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Sociedad de Ciencias ARANZADI, Departamento de MICOLOGIA. (2000). Setas del Pais Vasco, del campo a la cocina. Kutxa Fundazioa, 160 or. ISBN 84-7173-372-2..
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 350 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 322 or. ISBN 978-84-617-0196-4..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 323 or. ISBN 84-87997-86-4..

## Kanpo estekak

* Datuak: Q2375450
* Multimedia: Lepiota brunneoincarnata / Q2375450
# Galarde

Galarde Burgosko herri bat da, Arlanzon udalerrian, Donejakue bidean dagp. San Lorentzo martiriari eskainia dago bertako eliza, Donejakue bideko ondare izendatua. 2020an 34 biztanle zituen.

## Herri mugakideak

Herri hauekin egiten du muga:
* Hego-ekialdean, Villasur de Herrerosekin.
* Hego-mendebaldean, Arlanzonekin.
* Ipar-mendebaldean, Villamóricorekin.

## Kanpo estekak

* Datuak: Q54366515
* Multimedia: Galarde / Q54366515
# Ganbara

    Artikulu hau teilatu azpiko lekuari buruzkoa da; beste esanahietarako, ikus «Ganbera».
Ganbara teilatu azpiko solairu edo gela da, gehienetan sabai inklinatua izaten duena.
Gehienetan trasteak-eta gordetzeko erabiltzen da, baina eraldatuz gero, beste gelak lortzeko (egongela, logela eta abar) erabili daiteke, baita etxebizitza osoak egiteko. Horretarako, aireztapena eta argi-sarrera behar beharrezkoak izaten dira, leku hau bizigarri izateko. Baserrietan-eta, uzta, zerealak, fruituak eta bestelako etekinak gordetzeko erabili izan da eta bestelako izen ugari hartu: mandioa, aletegia (kanpoan ere egon daiteke), selaurua, ganerra eta abar.
Etxeko tenperatura kontrolatzeko ganbarak garrantzi handia du, bertako aire geldoa isolatzaile ona baita. Hala ere, teilatua ondo isolatua ez badago, bertako tenperatura jasanezina izan daiteke: hotz-hotza kanpoan hotza denean eta bero-beroa eguzkiak bete-betean jotzen badu.

## Ikus, gainera

* Teilatu
* Garai (eraikina)

## Kanpo estekak

* Datuak: Q244490
* Multimedia: Attics / Q244490
# GeoGMD

GeoGMD edo geo goi mailako domeinua (GeoTLD edo Geo top-level domain ingeleraz) komunitate geografikoak, geopolitikoak, etnikoak, linguistikoak eta kulturalak identifikatzeko asmoz erabiltzen diren goi mailako domeinuak dira. Adibidez:
* .αθήνα (.athens Atenas)
* .berlin (Berlin)
* .bcn (Bartzelona hiria)
* .cat (Kataluniar komunitatea)
* .gal (Galiziar komunitatea)
* .cym (Galestar komunitatea)
* .scot (Eskoziar komunitatea)
* .bzh (Bretainiar komunitatea)
* .eus (Euskal komunitatea)
* .上海 (.shanghai Shanghai)

## Ikus, gainera

* Goi mailako domeinu
* Proposatutako goi mailako domeinu

## Kanpo estekak

* Datuak: Q5533934
# Geo Meneses

Georgina Meneses (Oaxaca, Mexiko – 1974) abeslari mexikarra da, folk eta pop arlokoa. Eulogio Meneses eta Linda Garciaren alaba da.

## Diskografia

* 1998 Por Aue Así Tenia Que Ser
* 2000 Hasta Hoy Estoy Contigo
* 2001 Ausencia
* 2003 De la Farra y Del Dolor
* 2006 Tö'k Ajj Tö'k Joot
* 2007 Amuleto Contra el Mal de Amores
* 2008 Dosis de Placer

## Kanpo estekak

* (Gaztelaniaz) GEO Meneses.com
* Datuak: Q1376428
* Multimedia: Geo Meneses / Q1376428
# Geobanda

Geobanda edo geotira matematikaren didaktikarako material maneiagarria da, geometria ikasteko baliagarria. Egur edo plastikozko bandak edo zotzak dira, zuloak dituztenak tarte erregularretan eta kolore ezberdinetakoak. Banda hauek zuloetatik egur edo plastikozko torlojuak sartuz lotu daitezke; horrela, era guztietako irudi geometrikoak osa daitezke bi dimentsioetan, hala nola triangeluak, paralelogramoak eta alde anitzeko poligono erregular eta irregularrak. Bandak lotu ondoren, biratu egin daitezke, banden arteko angelua aldatuz horrela. Geobandetan oinarrituriko jarduera didaktikoetan perimetroa eta azalera kontzeptuak ere landu daitezke.

## Kanpo estekak

(Gaztelaniaz) Geotiras, Universidad Interamericana de Puerto Rico.
* Datuak: Q12258351